Hemserekîya KCDK-E derheqê netîceyanê Kombîyayîşê Berzî yê NATOyî de eşkerayîye daye.
KCDK-E vat: ''Pê bira Kombîyayîşê Berzî yê Serekan ê NATOyî seba qirkerdişanê neweyan Erdoganî rê rayîr ame dayene û seba qirkerdişanê bînan xelate dîyaye ci. Tirkîya vurîyaye zîndanê kurdan, demokrasî ame betalkerdene. Eke vera faşîzmê AKP-MHPyî tedbîrî nêrê girewtene 50 mîlyon kurdî do binê tehlukeyî de bibê. Ma venga Ewropa û dinya danê ke verê îmkan û firsendanê Tirkîya bigêrê. Kombîyayîşê NATOyî herinda ke dewleta tirke qirkerdişî ra biaçarna ci rê rayîr akerd. Seba cuyêka demokratîke û merdimîye Tirkîya, Kurdîstan û dinya de wa pêro kurdî paştî bidê têkoşînê demokrasî.''
